  Виталий Пронин 26-тӥ апреле 18 часын Эшъяськон юртын пӧртэм калыкъёс вискын "Мар? Кытын? Ку?" шудон ортчоз.Кылем арын нырысетӥзэ Ижкарысь национально-культурной огазеяськонъёслэн 7 командаос нюръяськизы "Визьмоос пӧлысь тужгес визьмоосыз" ним басьтон понна. Валтӥсь кузьымез - пулэсь вандэм кучыранэз - утӥзы еврейёслэн "Бейт-Гилель" клубысьтызы егитъёс.Радъясьёс оско: туэ тодон-валанзэс мертаны вуозы тросгес командаос. Шудонэ пыриськыны быгатэ котькыӵе национально-культурной огазеяськонлэн командаез, отчы 6 адями пыре, капитанэз лыдъяса.Заявкаосты куто 25-тӥ апрелёзь таӵе адресъя: Ижкар, Орджоникидзе урам, 33а номеро юрт, 211-тӥ кабинет, егитъёсын но нылпиосын ужанъя ёзэт (63-10-22, 63-10-41).Туспуктӥз Владимир Беломорских Теги: Ижкар шудон Эшъяськонюрт  